Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 228/13/8810	Spišská Nová Ves, 12.8.2014
EEČ : 2-68-1352-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 19.4.2013, spisová značka 3 Pv 228/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že v presne nezistenej dobe mesiaca september 2012 do 6. marca 2013, na odbernom mieste rodinného domu XXXXX č. XXXXX, XXXXX, neoprávnene odoberala elektrickú energiu, odber ktorej je spoplatňovaný v zmysle ust. § 36 ods. 2 písm. c/ zákona č. 251/2012 Z.z. o energetike tak, že s jej vedomím nestotožnená osoba bez súhlasu dodávateľa elektrickej energie roztiahla zabezpečovacie znaky montéra na krytie hlavného ističa, následne napojila elektrickú inštaláciu priamo z hlavného vypínača vodičom CY 2x4 mm na istič, z ktorého vývody smerovali k elektrickým konvektorom elektrického ohrievača vody, pričom takto odoberaná elektrická energia nebola riadne zaznamenávaná a fakturovaná, čím pre XXXXX, IČO: XXXXX, so sídlom XXXXX, XXXXX, spôsobila škodu vo výške 33,95 €.

Uznesením prokurátora Okresnej prokuratúry Spišská Nová Ves zo dňa 19.4.2013, spisová značka 3 Pv 228/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora tunajšej prokuratúry vyššie uvedenej spisovej značky zo dňa 19.04.2013 bolo podľa § 216 ods. 1 písm. a/, b/, c/ Tr. poriadku podmienečne zastavené trestné stíhanie obv. XXXXX za skutok právne kvalifikovaný ako prečin krádeže podľa § 212 ods. 2 písm. e/ Trestného zákona, na tom skutkovom základe, že v presne nezistenej dobe mesiaca september 2012 do 6. marca 2013, na odbernom mieste rodinného domu XXXXX č. XXXXX, XXXXX, neoprávnene odoberala elektrickú energiu, odber ktorej je spoplatňovaný v zmysle ust. § 36 ods. 2 písm. c/ zákona č. 251/2012 Z.z. o energetike tak, že s jej vedomím nestotožnená osoba bez súhlasu dodávateľa elektrickej energie roztiahla zabezpečovacie znaky montéra na krytie hlavného ističa, následne napojila elektrickú inštaláciu priamo z hlavného vypínača vodičom CY 2x4 mm na istič, z ktorého vývody smerovali k elektrickým konvektorom elektrického ohrievača vody, pričom takto odoberaná elektrická energia nebola riadne zaznamenávaná a fakturovaná, čím pre XXXXX, IČO: XXXXX, so sídlom XXXXX, XXXXX, spôsobila škodu vo výške 33,95 €.
	Obvinenej bola stanovená skúšobná doba v trvaní 12 mesiacov.
	Predmetné uznesenie nadobudlo právoplatnosť dňa 30.04.2013.

Obvinená v priebehu skúšobnej doby, ktorá jej bola v rozhodnutí o podmienečnom zastavení trestného stíhania stanovená, viedla riadny život, nebola prejednávaná pre priestupok, nebola ani súdne trestaná ani trestne stíhaná, nespáchala v skúšobnej dobe trestný čin, a keďže obvinená splnila všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia.

	Podľa § 217 ods. 1 veta prvá Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na vyššie uvedené považujem toto rozhodnutie za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Garčala
prokurátor